So, vorere Wuche sin mir abgreist und bis jetz isch jede Dag e Abentür gsi, gescht zum Bispiel sin mir ind Slums vo Huye, e Muetter go bsueche vo zweine Meitli, wo do im Heim läbe, well d Mueter nid ka für si sorge. S isch unglaublich, in was für Verhältnis do Mensche läbe, für das gits keini Wort. Mängisch dänk ich, ich wünscht, ich hätts nid gseh, wells so schrecklich isch. Und denn isch unseri Ufgob gsi, Föteli drvo z mache, für d Bricht  vo A.M.U., ergo mir sin uns no hundertmol blöder vorcho, so zwei Wissi, mit ihrem Wohlstandsspäck, ihrne Handtäschli und denn mache si no Föteli. U.n.g.l.a.u.b.l.i.c.h.!